A4-0057/99

Ψήφισμα σχετικά με την υλοποίηση των στόχων της Διασκέψεως του Ελσίνκι για μια πανευρωπαϊκή πολιτική μεταφορών

Το Ευρωπαϊκό Κοινοβούλιο,

- έχοντας υπόψη την Δήλωση της Πράγας σχετικά με μία πανευρωπαϊκή πολιτική μεταφορών που εγκρίθηκε από την Πρώτη Πανευρωπαϊκή Διάσκεψη Μεταφορών στις 31 Οκτωβρίου 1991,

- έχοντας υπόψη την Δήλωση της Κρήτης σχετικά με την ανάγκη περαιτέρω αναπτύξεως της πανευρωπαϊκής πολιτικής μεταφορών, η οποία εγκρίθηκε από τη Δεύτερη Πανευρωπαϊκή Διάσκεψη Μεταφορών στις 16 Μαρτίου 1994,

- έχοντας υπόψη τη Δήλωση του Ελσίνκι - για μια πανευρωπαϊκή πολιτική μεταφορών - ένα σύνολο κοινών αρχών, η οποία εγκρίθηκε από την Τρίτη Πανευρωπαϊκή Διάσκεψη Μεταφορών στις 25 Ιουνίου 1997 ((Βλ. Παράρτημα στην έκθεση)),

- έχοντας υπόψη τα ψηφίσματά του με ημερομηνία

. 12 Ιουνίου 1992 σχετικά με τη δράση που πρέπει να αναληφθεί όσον αφορά μια πανευρωπαϊκή πολιτική μεταφορών ((ΕΕ C 176 της 13.7.1992, σελ. 257)),

. 9 Φεβρουαρίου 1993 σχετικά με περαιτέρω δράσεις για μια πανευρωπαϊκή πολιτική στις μεταφορές - μέτρα που ελήφθησαν στη συνέχεια της Πρώτης Πανευρωπαϊκής Διάσκεψης Μεταφορών (Πράγα, 29-31 Ιανουαρίου 1991) ((ΕΕ C 72 της 15.3.1993, σελ. 51)),

. 11 Μαρτίου 1994 σχετικά με περαιτέρω δράσεις για μια πανευρωπαϊκή πολιτική στις μεταφορές - μέτρα που ελήφθησαν στη συνέχεια της Πρώτης Πανευρωπαϊκής Διάσκεψης Μεταφορών ((ΕΕ C 91 της 28.3.1994, σελ. 308)),

. 28 Νοεμβρίου 1996 σχετικά με την πανευρωπαϊκή πολιτική μεταφορών ((ΕΕ C 380 της 16.12.1996, σελ. 77)),

. 7 Οκτωβρίου 1998 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με θέμα: «Συνδέοντας το δίκτυο μεταφορικών υποδομών της Ενώσεως με τους γείτονες της - προς μία συνεργατική πολιτική για το πανευρωπαϊκό δίκτυο μεταφορών ((ΕΕ C 328 της 26.10.1998, σελ. 98))

- έχοντας υπόψη τη γνωμοδότηση της Επιτροπής των Περιφερειών της 20ής Νοεμβρίου 1997 με θέμα «Πανευρωπαϊκή διάσταση της πολιτικής μεταφορών» ((ΕΕ C 64 της 27.2.1998, σελ. 67.)),

- έχοντας υπόψη τη γνωμοδότηση ιδίας πρωτοβουλίας της Οικονομικής και Κοινωνικής Επιτροπής της 10ης Σεπτεμβρίου 1998 με θέμα «Εφαρμογή της Δήλωσης του Ελσίνκι - Σύσταση ειδικού μηχανισμού για την παροχή συμβουλών προς τις οικονομικές και κοινωνικές ομάδες συμφερόντων σχετικά με τον καθορισμό μιας πανευρωπαϊκής πολιτικής μεταφορών ((ΕΕ C 407 της 28.12.1998, σελ. 100)),

- έχοντας υπόψη την πρώτη έκθεση προόδου ΤΙΝΑ (Ομάδα Αξιολόγησης αναγκών στον τομέα των υποδομών για τις μεταφορές) του Αυγούστου 1998 σχετικά με τις Εκτιμήσεις των Αναγκών σε Κοινές Υποδομές Μεταφορών στις υποψήφιες χώρες,

- έχοντας υπόψη το αποτέλεσμα της διασκέψεως με θέμα «Πανευρωπαϊκή Πολιτική Μεταφορών: προοπτικές και προτεραιότητες για τη συνεργασία Ανατολής-Δύσεως» που πραγματοποιήθηκε στις Βρυξέλλες στις 10 Δεκεμβρίου 1998,

- έχοντας υπόψη τις συμφωνίες συνδέσεως με δέκα χώρες της Κεντρικής και Ανατολικής Ευρώπης, την Τουρκία, τη Μάλτα και την Κύπρο, τη συμφωνία εμπορίου και συνεργασίας με την Αλβανία και τις συμφωνίες Εταιρικής Σχέσης και Συνεργασίας με τα Νέα Ανεξάρτητα Κράτη,

- έχοντας υπόψη τις συμφωνίες μεταφορών με τη Σλοβενία και την Πρώην Γιουγκοσλαβική Δημοκρατία της Μακεδονίας,

- έχοντας υπόψη τα προγράμματα τεχνικής βοήθειας PHARE και TACIS της Ευρωπαϊκής Κοινότητας,

- έχοντας υπόψη την Ευρω-μεσογειακή Εταιρική Σχέση και τον συνοδευτικό μηχανισμό του MEDA,

- έχοντας υπόψη τις διευρυνσιακές διαπραγματεύσεις που έχουν ξεκινήσει με δέκα χώρες της Κεντρικής και Ανατολικής Ευρώπης και την Κύπρο,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Εξωτερικών Οικονομικών Σχέσεων (A4-0057/99),

Α. αναγνωρίζοντας ότι από τη δεκαετία του 1990 το Ευρωπαϊκό Κοινοβούλιο, σε συνεργασία με την Επιτροπή των Ευρωπαϊκών Κοινοτήτων, έχει διαδραματίσει πρωταγωνιστικό ρόλο στη διοργάνωση πανευρωπαϊκών διασκέψεων μεταφορών ως μέσο προωθήσεως μιας συνεργατικής πανευρωπαϊκής πολιτικής μεταφορών,

Β. αναγνωρίζοντας ότι οι τρεις πανευρωπαϊκές διασκέψεις μεταφορών (το 1991 στην Πράγα, το 1994 στην Κρήτη και το 1997 στο Ελσίνκι) έχουν συμβάλει στην ανάπτυξη των βασικών παραμέτρων ενός πανευρωπαϊκού πλαισίου πολιτικής στον τομέα των μεταφορών,

Γ. εκτιμώντας ότι η Δήλωση του Ελσίνκι ενέκρινε μια δέσμη κοινών αρχών και μια σειρά στόχων που πρέπει να επιτευχθούν, έχοντας ως συνολικό στόχο «την προαγωγή βιώσιμων και αποτελεσματικών συστημάτων μεταφορών που θα ανταποκρίνονται στις οικονομικές, κοινωνικές και περιβαλλοντικές ανάγκες, καθώς και τις ανάγκες από πλευράς ασφαλείας των ευρωπαίων πολιτών, θα βοηθούν στη μείωση των περιφερειακών ανισοτήτων και θα επιτρέπουν στις ευρωπαϊκές επιχειρήσεις να ανταγωνίζονται αποτελεσματικά στις παγκόσμιες αγορές»,

Δ. εκτιμώντας ότι η Δήλωση του Ελσίνκι ενέκρινε επίσης διάφορα «μέσα» για την επίτευξη των στόχων της που εκτίθενται στον τμήμα IV[semigr ] εκτιμώντας ότι η δήλωση καλούσε όλα τα συμμετέχοντα μέρη να παρακολουθούν την εφαρμογή των μέσων αυτών και να αξιολογούν περιοδικά το βαθμό επιτεύξεως των συμφωνηθέντων στόχων[semigr ] εκτιμώντας ότι οι εν λόγω διαδικασίες παρακολουθήσεως και αξιολογήσεως αποτελούν μείζονα πρόκληση για όλους τους συμμετέχοντες στη διάσκεψη,

Ε. εκτιμώντας ότι οι τρέχουσες διαπραγματεύσεις προσχωρήσεως αντιπροσωπεύουν την πιο εκτεταμένη διεύρυνση που έγινε ποτέ, με τεράστιες συνέπειες για την ευρωπαϊκή ήπειρο,

ΣΤ. έχοντας επίγνωση του γεγονότος ότι η επιτυχία της διευρύνσεως εξαρτάται σε μεγάλο βαθμό από τη θέσπιση ασφαλών, συνεκτικών, αποτελεσματικών και φιλικών προς το περιβάλλον μεταφορικών συνδέσεων μεταξύ όλων των κρατών μελών της διευρυμένης Ενώσεως, τα οποία οδηγούν στην ανάπτυξη ενός ολοκληρωμένου πολυτροπικού δικτύου μεταφορών, το οποίο θα καθιστά δυνατές τις βιώσιμες, ταχείες και αποτελεσματικές από πλευράς κόστους μεταφορικές υπηρεσίες σε ολόκληρη τη διευρυμένη Ένωση,

Ζ. λαμβάνοντας υπόψη ότι οι δυνητικές επενδυτικές δαπάνες στις δέκα υποψήφιες προς ένταξη χώρες της Κεντρικής και Ανατολικής Ευρώπης για την αναβάθμιση των οδικών και σιδηροδρομικών δικτύων, σύμφωνα με τα πρότυπα της Ευρωπαϊκής Ένωσης, και την αντιμετώπιση της αναμενόμενης κυκλοφοριακής αυξήσεως εκτιμάται ότι θα ανέλθουν σε 50 έως 90 δισ ευρώ διάστημα 15 ετών, χωρίς να λαμβάνονται υπόψη τυχόν νέες συνδέσεις,

Η. λαμβάνοντας υπόψη ότι η Δήλωση του Ελσίνκι ενέκρινε την ανάπτυξη υποδομής σε πανευρωπαϊκό επίπεδο επί τη βάσει του διευρωπαϊκού δικτύου μεταφορών στην επικράτεια των κρατών μελών της Ευρωπαϊκής Ένωσης, τη μελλοντική της επέκταση στις χώρες που θα ενταχθούν, δέκα πανευρωπαϊκών δαδρόμων μεταφορών και τεσσάρων πανευρωπαϊκών τομέων μεταφορών,

Θ. λαμβάνοντας υπόψη ότι η Δήλωση του Ελσίνκι και η ανακοίνωση της Επιτροπής με θέμα «Συνδέοντας το δίκτυο μεταφορικών υποδομών της Ένωσης με τους γειτόνους της» (COM(97)0172) έχουν προτείνει μια συνεργατική στρατηγική για το πανευρωπαϊκό δίκτυο μεταφορών καθώς και την ιδέα των πανευρωπαϊκών εταιρικών σχέσεων, οι οποίες θα οδηγήσουν όλα τα ενδιαφερόμενα μέρη σε συνεργασία για την ανάπτυξη και τον συντονισμό των δικτύων,

Ι. γνωρίζοντας ότι οι οικονομικές ανάγκες για υποδομή σε πανευρωπαϊκό επίπεδο απαιτούν κοινή προσπάθεια και ορθολογικό συντονισμό των διαφόρων φορέων (κυβερνήσεις, Επιτροπή, Οικονομική Επιτροπή των Ηνωμένων Εθνών για την Ευρώπη, Ευρωπαϊκή Διάσκεψη των Υπουργών Μεταφορών, Επιτροπή Προσανατολισμών για τους Διαδρόμους, Ομάδα Εκτιμήσεως των Αναγκών σε Υποδομές Μεταφορών, Ομάδα Εργασίας G-24 στις μεταφορές, χρηματοπιστωτικά ιδρύματα και ιδιωτικός τομέας),

ΙΑ. λαμβάνοντας υπόψη ότι η Επιτροπή έχει υποβάλει πρόταση κανονισμού για ένα μέσο διαρθρωτικών πολιτικών κατά το προενταξιακό στάδιο (ISPA) για τις υποψήφιες προς ένταξη χώρες, το οποίο ανέρχεται σε 1 δισ. ευρώ ετησίως και το οποίο θα διατεθεί στους τομείς των μεταφορών και του περιβάλλοντος,

ΙΒ. γνωρίζοντας ότι το «κοινοτικό κεκτημένο» στον τομέα των μεταφορών αντιπροσωπεύει το 10% περίπου του συνόλου της νομοθεσίας της Ευρωπαϊκής Ένωσης που οι υποψήφιες προς ένταξη χώρες οφείλουν να ενσωματώσουν στην εθνική τους νομοθεσία,

ΙΓ. λαμβάνοντας υπόψη ότι η Δήλωση του Ελσίνκι παρέσχε στους εκπροσώπους της ευρωπαϊκής βιομηχανίας μεταφορών και τους κοινωνικούς εταίρους την ευκαιρία να εκθέσουν τις απόψεις τους,

1. υπογραμμίζει το ρόλο μιας πανευρωπαϊκής πολιτικής μεταφορών ως μοναδική ευκαιρία για την εξεύρεση πανευρωπαϊκών λύσεων στα προβλήματα μεταφορών της ηπείρου[semigr ] υποστηρίζει την άποψη ότι οι μείζονες προκλήσεις που αντιμετωπίζει η Ευρωπαϊκή Ένωση, όπως η διεύρυνση, οι μεταρρυθμίσεις του προγράμματος δράσης «Ατζέντα 2000" και η περιβαλλοντική στρατηγική, δίνουν στα κράτη μέλη και στα θεσμικά όργανα της ΕΕ τη δυνατότητα να εκδηλώσουν τη βούλησή τους στην υλοποίηση μιας βιώσιμης πανευρωπαϊκής πολιτικής μεταφορών[semigr ]

2. επιδοκιμάζει τις προσπάθειες και ενθαρρύνει τις κυβερνήσεις και τα κοινοβούλια όλων των ευρωπαϊκών χωρών, τα θεσμικά όργανα της Ευρωπαϊκής Ένωσης, τις διακυβερνητικές οργανώσεις, τους κοινωνικούς εταίρους της βιομηχανίας μεταφορών και τα χρηματοπιστωτικά ιδρύματα να συνεργαστούν στενά προς την κατεύθυνση μιας βιώσιμης πανευρωπαϊκής πολιτικής μεταφορών[semigr ]

3. εφιστά την προσοχή στο γεγονός ότι οι ενταξιακές διαπραγματεύσεις που έχουν αρχίσει με 10 χώρες της Κεντρικής και Ανατολικής Ευρώπης και την Κύπρο δεν πρέπει να παραβλέψουν το γεγονός ότι τα Νέα Ανεξάρτητα Κράτη και οι χώρες της Μεσογειακής Λεκάνης πρέπει επίσης να ενσωματωθούν στους στόχους μιας πανευρωπαϊκής στρατηγικής για τη βιώσιμη κινητικότητα[semigr ]

4. υποστηρίζει σθεναρά τους στόχους, τις αρχές και τα μέσα που υιοθέτησε η Δήλωση του Ελσίνκι ως βάση για την επίτευξη περαιτέρω προόδου προς την κατεύθυνση μιας ολοκληρωμένης πανευρωπαϊκής πολιτικής μεταφορών[semigr ]

5. θεωρεί ότι οι δέκα πανευρωπαϊκοί διάδρομοι μεταφορών και οι τέσσερις πανευρωπαϊκοί τομείς μεταφορών (PETRAS) που εγκρίθηκαν με τη Δήλωση του Ελσίνκι πρέπει να θεωρηθούν ως βάση για την ανάπτυξη μιας πανευρωπαϊκής υποδομής στις μεταφορές[semigr ] θεωρεί, ωστόσο, ότι είναι πλέον καιρός να υποβληθούν προτάσεις για ένα ολοκληρωμένο πολυτροπικό πανευρωπαϊκό δίκτυο μεταφορών και καλεί στο πλαίσιο αυτό την Επιτροπή να οδηγήσει σε ταχεία περάτωση τη διαδικασία Εκτιμήσεων των Αναγκών σε Υποδομές Μεταφορών (TINA) και να υποβάλει σχετικές προτάσεις[semigr ]

6. καλεί τόσο την Επιτροπή όσο και το Συμβούλιο να λειτουργήσουν ως καταλύτες προκειμένου να δημιουργηθεί η πολιτική βούληση που απαιτείται για τη συγκρότηση πανευρωπαϊκών εταιρικών σχέσεων για την ανάπτυξη και τον συντονισμό των δικτύων μεταφορών σε πανευρωπαϊκό επίπεδο[semigr ]

7. ζητεί από την Επιτροπή να προβεί σε αξιολόγηση της υλοποίησης των αποτελεσμάτων της Τρίτης Πανευρωπαϊκής Διάσκεψης για τις Μεταφορές, που διεξήχθη στις 23-25 Ιουνίου 1997 στο Ελσίνκι, στην Ευρωπαϊκή Ένωση και τα κράτη μέλη της, να συναγάγει συμπεράσματα από την εν λόγω αξιολόγηση, και ενημερώσει σχετικά το Ευρωπαϊκό Κοινοβούλιο και το Συμβούλιο[semigr ]

8. ζητεί από την Επιτροπή να λάβει υπόψη της, στο πλαίσιο του άρθρου 21 της απόφασης 1692/96/ΕΚ, η οποία προβλέπει συνεχή παρακολούθηση και αναθεώρηση των κατευθυντήριων γραμμών για τα ΔΔ ανά πενταετία, την επικείμενη προσχώρηση των νέων κρατών μελών και να προβλέψει την επέκταση των δικτύων[semigr ]

9. αναγνωρίζει ότι η Δήλωση του Ελσίνκι καλεί την Ευρωπαϊκή Ένωση, την Ευρωπαϊκή Διάσκεψη των Υπουργών Μεταφορών και την Οικονομική Επιτροπή των Ηνωμένων Εθνών για την Ευρώπη, καθώς επίσης και τους εταίρους σε πολυτροπικές και περιφερειακές πρωτοβουλίες να διασφαλίσουν την αποτελεσματική υλοποίηση των αποτελεσμάτων της Διασκέψεως του Ελσίνκι[semigr ] καλεί κατά συνέπεια την Επιτροπή, σε συνεργασία με τους προαναφερθέντες οργανισμούς, να προτείνει προτάσεις που έχουν ως στόχο να διασφαλίσουν το συντονισμό και τη διαφάνεια της παρακολουθήσεως των «μέσων» που εκτίθενται στη Διακήρυξη καθώς επίσης και μηχανισμούς για την περιοδική αξιολόγηση του βαθμού επιτεύξεως των στόχων που συμφωνήθηκαν στο Ελσίνκι[semigr ]

10. υποστηρίζει την άποψη ότι η ενσωμάτωση των υποψηφίων προς ένταξη χωρών στην ενιαία αγορά μεταφορών πρέπει να λαμβάνει υπόψη ότι, χωρίς τη δημιουργία δομών εφαρμογής και εκτελέσεως, η μεταφορά της νομοθεσίας της Ευρωπαϊκής Ένωσης στον τομέα των μεταφορών στην εθνική νομοθεσία, καθώς επίσης και το άνοιγμα των υποψηφίων προς ένταξη χωρών στην αγορά ενδέχεται να μην παράγει τα επιδιωκόμενα αποτελέσματα[semigr ]

11. ζητεί από τα κράτη ολόκληρου του ευρωπαϊκού χώρου, να αναθεωρήσουν τη διαδικασία και τις λεπτομέρειες εφαρμογής όσον αφορά τις μεθοριακές διατυπώσεις για πρόσωπα και εμπορεύματα, και να λάβουν, ενδεχομένως, τα αναγκαία μέτρα για μια ταχεία, απρόσκοπτη και αποτελεσματική διαδικασία διέλευσης συνόρων[semigr ]

12. θεωρεί ότι η διαδικασία της προοδευτικής ενσωματώσεως των υποψηφίων προς ένταξη χωρών στην ενιαία αγορά πρέπει να ξεκινήσει το ταχύτερο δυνατόν προκειμένου να καταστεί δυνατή η προοδευτική εισαγωγή των κατάλληλων προσαρμογών στις υποψήφιες προς ένταξη χώρες[semigr ]

13. καλεί τις επόμενες Προεδρίες του Συμβουλίου Υπουργών να προγραμματίσουν τουλάχιστον μια μικτή συνεδρίαση του Συμβουλίου με τους Υπουργούς Μεταφορών των υποψηφίων προς ένταξη χωρών κάθε έξι μήνες προκειμένου να γίνεται απολογισμός της προόδου που έχει επιτευχθεί και να δίδεται προσοχή στις πρακτικές δυσχέρεις που αφορούν την ολοκλήρωση στον τομέα των μεταφορών[semigr ]

14. ζητεί από την Επιτροπή να εξετάσει κατά πόσο και με ποιο χρονικό ορίζοντα, περιφερειακές διασκέψεις και διασκέψεις εμπειρογνωμόνων για τους επιμέρους τρόπους μεταφοράς θα μπορούσαν να εξυπηρετήσουν την περαιτέρω ανάπτυξη μιας κοινής ευρωπαϊκής πολιτικής για τις μεταφορές, και να ενημερώσει σχετικά το Κοινοβούλιο και το Συμβούλιο[semigr ]

15. πιστεύει ότι, για την υλοποίηση των στόχων του Ελσίνκι, πρέπει να διασφαλισθεί κατάλληλη συμμετοχή των μη κυβερνητικών συμφερόντων, της βιομηχανίας, των εργοδοτών, των ενώσεων και των εργατικών συνδικάτων και των ΜΚΟ στον τομέα που περιβάλλοντος[semigr ] θεωρεί ότι η ενεργός συνεργασία μεταξύ των κύριων παραγόντων της πολιτικής μεταφορών και η δημιουργία κατάλληλων δομών αποτελεί την καλύτερη μέθοδο για την περαιτέρω ανάπτυξη μιας πανευρωπαϊκής πολιτικής μεταφορών[semigr ]

16. εγκρίνει την πρόταση της Οικονομικής και Κοινωνικής Επιτροπής για την ενσωμάτωση της συμμετοχής και του δομημένου διαλόγου μεταξύ των κοινωνικοοικονομικών ομάδων συμφερόντων σε μια πανευρωπαϊκή συνεργασία για την πολιτική μεταφορών[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, την Επιτροπή των Περιφερειών, την Ευρωπαϊκή Διάσκεψη των Υπουργών Μεταφορών, την Οικονομική Επιτροπή των Ηνωμένων Εθνών για την Ευρώπη και τις κυβερνήσεις και τα κοινοβούλια των κρατών που συμμετείχαν στη Διάσκεψη του Ελσίνκι.